Държавен вестник, бр. 26, 2012 г., стр. 17

БРОЙ  26	
Д Ъ Р Ж А В Е Н  В Е С Т Н И К 	
СТР.  17  
(5) Игрите със залагания върху резултати 
от спортни състезания и надбягвания с коне и 
кучета трябва да са осигурени с одобрени от 
Комисията централни компютърни системи, 
включително системи за онлайн подаване на 
информация за формирането и разпределени­
ето на печалбите. Централните компютърни 
системи трябва да осигуряват подаването на 
информация към сървър на Националната 
агенция за приходите, като задължително 
осигуряват онлайн регистрация на всяка транз­
акция в системата на Националната агенция 
за приходите по ред и начин, определени в 
наредбата по чл.6, ал. 1, т. 4.
Периодичност на залаганията
Чл. 61. Залаганията върху резултати от 
спортни състезания и надбягвания с коне и 
кучета могат да се провеждат през опреде­
лен период от време или за определен брой 
спортни състезания и надбягвания, както и 
еднократно.
Раздел ІV
Игри със залагания върху случайни събития и 
със залагания, свързани с познаване на факти
Определение
Чл. 62. (1) Игрите със залагания върху 
случайни събития са хазартни игри, неуредени 
по друг начин в този закон, при които печал­
бата зависи изключително от случайността на 
възникване на събитие, което не се определя 
от генератор на случайни числа.
(2) Игрите със залагания, свързани с по­
знаване на факти, са хазартни игри, при които 
печалбата зависи от познаване или даване на 
верен отговор относно съществуващ факт.
(3) Игрите със залагания върху случайни 
събития и със залагания, свързани с познаване 
на факти, трябва да са осигурени с одобрени 
от Комисията централни компютърни системи, 
включително системи за онлайн подаване на 
информация за формирането и разпределени­
ето на печалбите. Централните компютърни 
системи трябва да осигуряват подаването на 
информация към сървър на Националната 
агенция за приходите, като задължително 
осигуряват онлайн регистрация на всяка транз­
акция в системата на Националната агенция 
за приходите по ред и начин, определени в 
наредбата по чл. 6, ал. 1, т. 4.
Правила и печалби
Чл. 63. (1) Правилата на игрите, залозите 
за участие в тях, печалбите и начините на 
определянето им подлежат на утвърждаване 
от Комисията.
(2) Размерът на печалбата може да е про­
порционален на залога или да е определен по 
друг начин, включително на случаен принцип. 
Печалбите могат да се разпределят на няколко 
нива – в този случай всички печалби от едно 
и също ниво трябва да са еднакви. Най-малко 
50 на сто от стойността на приетите залози 
се разпределя като парични или предметни 
печалби.
Раздел V
Игри с игрални автомати
Определение
Чл. 64. (1) Игрите с игрални автомати 
са хазартни игри, които се организират в 
игрални зали. 
(2) Игрален автомат е устройство, на което 
се залага с монета, банкнота, жетон, бутон, 
магнитна карта или с друго средство. В играл­
ния автомат изборът на комбинация за печалба 
или загуба се прави на случаен принцип от 
генератор на случайни числа, който може да 
се намира физически в игралния автомат или 
в игралната зала, където е разположен авто­
матът. Игралният автомат или организаторът 
изплаща печалбата на участника.
(3) Игралният автомат конструктивно 
може да има повече от едно игрално място 
за участие в играта.
(4) Допуска се организиране на турнири на 
игри с игралните автомати в игралната зала, 
където са разположени игралните автомати, 
вписани в актуалното удостоверение за из­
даден лиценз на организатора. Правилата на 
турнирите, цената за допускане до участие, 
печалбите и начините на определянето им се 
посочват от организатора в игралните условия 
и правила и се утвърждават от Комисията.
Възвръщаемост
Чл. 65. Игралният автомат трябва да 
осигурява възвръщаемост за играчите не по-
малко от 80 на сто от общата сума на зало­
зите, независимо от предвидения процент на 
отчисления за премия джакпот. Автоматът 
трябва да има фабрично вградени устройства 
за текущ контрол относно постъпилите залози 
и изплатените парични печалби.
Маркировка
Чл. 66. Върху всеки игрален автомат трябва 
да има трайно закрепена и четлива оригинална 
маркировка със следните данни: производител, 
производствен номер на автомата, година на 
производство, модификация или рециклиране.
Експлоатация на игрално оборудване
Чл. 67. Не се допуска експлоатацията на 
игрално оборудване, което не е утвърдено от 
Комисията.
Изисквания
Чл. 68. (1) Съобразно броя на жителите в 
дадено населено място по официални данни 
на Националния статистически институт 
игралните места в игрална зала не могат да 
бъдат по-малко от:
1. петдесет броя в населени места с над 
500 000 жители;